Source: http://www.cus.sk/blog/DP-2016-odklad-platenia-dane-platenie-dane-v-splatkach.php?id=11
Timestamp: 2019-05-26 02:51:55+00:00

Document:
Odklad platenia dane a platenie dane v splátkach
Kedy môžeme požiadať o odklad platenia dane a povolenie splátok?
Odpoveď je jednoduchá - kedykoľvek. Z pojmu "kedykoľvek" vyplýva, že tento inštitút je možné využiť nielen vo vzťahu k plateniu dane, ktorú vypočítame v DP k dani z príjmov za rok 2016, ale aj vo vzťahu k iným priamym, či nepriamym daniam, pri ktorých je zdaňovacím obdobím aj iné ZO, ako tie, o ktorých sme si hovorili v 1. časti, napr. v prípadoch kedy je ZO kalendárny mesiac, kalendárny štvrťrok... Môže ísť napríklad o:
spotrebných daní, atď.
O odklad platenia dane a povolenie splátok môžeme požiadať aj po dorube z daňovej kontroly!
O odklad platenia dane a povolenie splátok môžeme požiadať už aj na evidovaný daňový nedoplatok! (§57 ods. 10 daňového poriadku) Pozn: v tomto prípade už žiadame o povolenie odkladu platenia dane alebo platenie dane v splátkach, po splatnosti dane.
UPOZORNENIE! V prípade, ak sa rozhodnete využiť inštitút odkladu platenia dane alebo požiadate o povolenie zaplatenia dane v splátkach, požiadajte o tieto možnosti správcu dane vždy pred uplynutím lehoty platenia dane!
Aké legislatívne úpravy sa na odklad platenia dane a povolenie splátok vzťahujú?
Ustanovenie § 57 zákona NR SR číslo 563/2009 Z.z. o správe daní (daňový poriadok) a o zmene a doplnení niektorých zákonov (ďalej len "daňový poriadok" v príslušnom gramatickom tvare).
Ako budeme postupovať, ak chceme daň zaplatiť v inej ako zákonnej lehote alebo ak ju chceme zaplatiť v splátkach?
správcovi dane podáme písomnú žiadosť podľa § 57 ods. 1 daňového poriadku
dôvody, pre ktoré nie je možné daň zaplatiť v zákonom stanovenej lehote,
odporúčame uviesť relevantné dôvody
pri dôvodoch odporúčame dať dôraz na primárny a sekundárny vplyv okamžitej platby dane, na spoločnosť (daňovníka, žiadateľa)
lehotu, v ktorej daň zaplatíme - ide o tzv. náhradnú lehotu, ktorú správcovi dane navrhneme
splátkový kalendár, ak žiadame o povolenie splátok - navrhujeme správcovi dane splátkový kalendár podľa našich plánovaných možností
v obidvoch prípadoch je maximálna zákonná lehota 24 mesiacov odo dňa splatnosti dane alebo rozdielu dane oproti vyrubenej dani (§ 57 ods. 3 daňového poriadku)
Súčasťou žiadosti o odklad platenia dane a povolenie splátok je: (§ 57 ods. 2 daňového poriadku)
analýza finančnej a ekonomickej situácie,
návrh majetku na zábezpeku,
úhrada správneho poplatku.
ANALÝZA FINANČNEJ A EKONOMICKEJ SITUÁCIE:
je zákonnou podmienkou,
POZOR - VÝNIMKA ! Finančno - ekonomickú analýzu nepredkladá fyzická osoba, ktorá nemá oprávnenie na podnikanie!
vzor analýzy finančnej a ekonomickej situácie pre tieto účely nie je zákonne ani metodicky upravený, z čoho vyplýva, že je na žiadateľovi v akom rozsahu finančno - ekonomickú analýzu predloží
v zásade je finančná a ekonomická analýza materiál, ktorý:
rekapituluje a hodnotí výsledky žiadateľa (spoločnosti,podniku) za analyzované obdobie,
identifikuje a kvantifikuje okolnosti a činitele,
analyzuje vývoj a dosiahnuté výsledky,
podáva prehľad (prolongáciu) do budúcnosti,
navrhuje opatrenia na zabezpečenie dosiahnutia cieľov spoločnosti
z odbornej praxe odporúčame vypracovať dôkladnejšiu analýzu
Pri finančnej analýze analyzujeme veličiny:
Najčastejšie používané ukazovatele pre účely podania žiadosti o odklad platenia dane alebo povolenie splátok - odporúčané ukazovatele :
pomerové:
zadlženosť,
rentabilita,
a trhová hodnota
Finančno ekonomická analýza je téma nesmierne rozsiahla, ktorá by vyžadovala samostatný tématický celok, ale domnievame sa, že pre nami požadované účely je postačujúci tento stručný pohľad.
Východiskové podklady čerpáme z účtovníctva účtovnej jednotky!
NÁVRH MAJETKU NA ZÁBEZPEKU:
záložné právo je zákonnou podmienkou,
v intenciách § 57 ods. 2 daňového poriadku, môže správca dane povoliť odklad platenia dane alebo platenie dane v splátkach, len ak dlžná suma bude zabezpečená záložným právom (nadväznosť na § 81 daňového poriadku)
niektorým zo spôsobov zabezpečenia záväzkov podľa Občianskeho zákonníka (ručitelia)
výška majetku na založenie záložným právom musí dosiahnuť výšku dane, ktorej odklad platenia alebo o ktorej povolenie splátok žiadame
UPOZORNENIE - VÝNIMKA! S účinnosťou od 01.01.2017 sa záložné právo nevyžaduje ako zákonná podmienka v prípade, ak výška dane alebo nedoplatku na dani nepresiahne 3 000 EUR.
je zákonnou podmienkou podľa zákona NR SR číslo 145/1995 Z.z. o správnych poplatkoch (ďalej len "zákon o správnych poplatkoch"),
výška správneho poplatku je 9,50 EUR podľa Položky 143a) sadzobníka správnych poplatkov,
4,50 EUR a to v zmysle § 6 ods. 1 zákona o správnych poplatkoch, ak je správny poplatok uhradený bezhotovostným spôsobom a správcovi dane je spolu so žiadosťou o odklad platenia dane alebo povolenie zaplatenia dane v splátkach doručené potvrdenie o úhrade tohto správneho poplatku elektronickým podaním ako príloha žiadosti. (Poznámka, pre tých, ktorí chcú vedieť viac: zníženie sadzby správneho poplatku, ktorý je stanovený podľa Položky 143a) sadzobníka správnych poplatkov v sume 9,50 Eur, sa uplatní v zmysle § 6 ods. 1 zákona o správnych poplatkoch, podľa ktorého, ak sa úkony a konania vykonávajú na základe návrhu podaného elektronickými prostriedkami a podpísaného elektronickým podpisom podľa osobitného zákona alebo prostredníctvom integrovaného obslužného miesta, sadzba poplatkov je 50 % zo sadzby poplatkov určených v sadzobníku, najviac však znížená o 70 EUR, ak tento zákon pri jednotlivých položkách sadzobníka neustanovuje inak. Ak sú súčasťou návrhu podľa druhej vety prílohy, znížená sadzba poplatkov podľa druhej vety sa uplatní, ak sú tieto prílohy v elektronickej podobe.)
Ako bude postupovať správca dane po prijatí žiadosti?
v prípade, ak naša žiadosť bude neúplná resp. ak má podanie nedostatky, pre ktoré nie je spôsobilé na prerokovanie, musí nás správca dane vyzvať, aby sme ich podľa jeho pokynu a v ním určenej lehote odstránili (§ 13 ods. 8 daňového poriadku)
na výzvu môžeme:
v rozsahu a lehote reagovať tak, ako to správca dane vo výzve určí a v tom prípade sa podanie považuje za podané v lehote (§ 13 ods. 9 daňového poriadku),
ak výzve nevyhovieme vôbec resp. nevyhovieme v plnom rozsahu a v určenej lehote, správca dane považuje pôvodné podanie, ktorého výzva sa týka za nepodané. Túto skutočnosť nám oznámi a v konaní ďalej nepokračuje (§ 13 ods. 9 daňového poriadku)
V prípade, ak je žiadosť o povolenie odkladu platenia dane alebo povolenie splátok úplná (aj po doplnení na výzvu v rozsahu a lehote určenej správcom dane), správca dane:
vydá rozhodnutie
ROZHODNUTIE SPRÁVCU DANE O POVOLENÍ ODKLADU PLATENIA DANE A POVOLENÍ SPLÁTOK:
maximálna lehota odkladu platenia dane alebo povolenie splátok dane je 24 mesiacov odo dňa splatnosti dane alebo rozdielu dane oproti vyrubenej dani (§ 57 ods. 3 daňového poriadku)
za dobu povoleného odkladu platenia dane alebo platenia dane v splátkach zaplatí daňový subjekt úrok zo sumy odkladu dane alebo zo sumy povolenej splátky
výpočet úroku: 3.násobok základnej úrokovej sadzby ECB (Európskej centrálnej banky) platnej v deň, ktorý nasleduje po dni splatnosti dane
ak trojnásobok základnej úrokovej sadzby ECB nedosiahne 10 %, pri výpočte úroku sa namiesto trojnásobku základnej úrokovej sadzby použije ročná úroková sadzba 10 %
úrok sa vypočíta za každý deň povoleného odkladu dane alebo povoleného platenia dane v splátkach
voči rozhodnutiu nie je možné podať odvolanie
lehotu určenú v rozhodnutí nemožno predĺžiť ani odpustiť jej zmeškanie
ak nesplníme podmienky určené v rozhodnutí, ďalší odklad platenia dane alebo povolenie platenia dane v splátkach správca dane môže povoliť, iba ka uplynulo najmenej 5 rokov odo dňa, ktorý bol v poslednom rozhodnutí
ak nezaplatíme odloženú daň vo výške a v lehote určenej v rozhodnutí, stáva sa splatnou celá suma neuhradenej dane dňom pôvodnej splatnosti dane alebo splátky dane
z neuhradenej sumy nám správca dane vyrubí úrok (§ 156 daňového poriadku)
Čo v prípade, ak odloženú daň alebo daň v splátkach v lehote kratšej ako ukladá rozhodnutie?
správca dane vyrubí úrok do dňa zaplatenia odloženej sumy dane alebo do dňa zaplatenia dane v splátkach

References: § 57
 § 57
 § 57
 § 81
 § 6
 § 6